लैटेराइट मृदा
लैटराइट मिट्टी,चाय, कहवा आदि फसलों के लिए उपयोगी है, क्योकि यह मिट्टी अम्लीय होती है। लैटराइट मिट्टी वाले क्षेत्र अधिकांशतः कर्क रेखा तथा मकर रेखा के बीच में स्थित हैं। भारत में लैटेराइट मिट्टी तमिलनाडु के पहाड़ी भागों और निचले क्षेत्रों, कर्नाटक के कुर्ग जिले, केरल राज्य के चौडे समुद्री तट, महाराष्ट्र के रत्नागिरि जिले, पश्चिमी बंगाल के बेसाइट और ग्रेनाइट पहाड़ियों के बीच तथा उड़ीसा के पठार के ऊपरी भागों में मिलती है।
पेरिडोटाइट
भौतिक भूगोल के सामान्य सिद्धांत के लेखक डी के गुर्जर के अनुसार पेरिडॉटाइट मेंटल की ऊपरी परत में पाई जाने वाली एक चट्टान है जोकि पृथ्वी की ऊपरी परत के दबाव के कारण ठोस जैसा व्यवहार करती है लेकिन जब कभी तापमान में वृद्धि व ऊपरी सतह के दबाव मुक्त होने के कारण यह पेरिडोटाइट चट्टाने पिघल कर मेग्मा का निर्माण करती है साथी इन चट्टानों में सिलिका की मात्रा 40% से भी कम होती है पेरिडोटाइट (Peridotite) एक घनी, मोटे दाने वाली, आग्नेय शैल है जिसमें मुख्यतः आलीवीन (olivine) तथा पाइराक्सीन (pyroxene) खनिज होते हैं।